Sewe bekostigbare maniere om Valentynsdag te vier - vaalweekblad
Tornado in Vaal Marina
Só lyk die tornado wat Midvaal getref het
Dungbeetles – Septic Tank Removals
Comfy Beds – Bedding Warehouse – Special prizes
Pad van vewoesting – Vaaldam Tornado (Aerial Video – Jannie du Plessis) - 1 day ago
Reduced water pressure from Friday 15 December - 2 days ago
Sewe bekostigbare maniere om Valentynsdag te vier
Dink jy jy het te min geld, idees of tyd om Valentynsdag besonders te maak vir jou liefie? Hier is raad om dit onvergeetlik te maak!
Meeste van ons wil graag Valentynsdag op ŉ spesiale wyse vier saam met ons geliefde, maar finansies of ŉ gebrek aan idees weerhou ons dalk daarvan om die dag ten volle te geniet. Hierdie spesiale dag gaan inderdaad nie oor luuksheid nie, maar eerder oor die kwaliteit tyd wat jy en jou geliefde saam spandeer. So, indien jy nog besluiteloos is of die dag op ŉ ekonomiese wyse wil benader , hier is 7 maklike en bekostigbare idees om Valentynsdag te vier:
Wie het ooit gesê dat bier proe nie in jou sitkamer kan plaasvind nie? Gaan koop ŉ verskeidenheid blikkies bier en eethappies en geniet die wonderlike bekostigbare ervaring. Hierdie is beslis ŉ wenner indien jou geliefde ‘n bierliefhebber is.
Daar is niks meer opwindend as om weer ŉ kind te wees nie. Los die verantwoordelikhede by die huis en wees weer ŉ kind vir ŉ aand. Jy en jou geliefde kan die essensie van kindwees weer proe deur die dag of aand deur te bing by ŉ arkade. Julle kan selfs ŉ kompetisie maak daarvan deur te kyk wie die meeste koepons kan wen.
Herskep julle eerste date
Wat kan beter wees as om liefde te vier deur julle verliefdheid te herroep. Jy kan selfs, indien jy vir jou geliefde op julle eerste date ŉ geskenk gekoop het, ŉ soortgelyke geskenk koop wat net sal toevoeg tot die nostalgiese herinneringe aan julle jong verliefdheid,
Spandeer kwaliteit tyd op ŉ prettige wyse saam deur julle gunsteling bordspeletjies te speel. Indien julle kinders het kan die kinders die dag sommer saam met julle vier en deel wees van die pret.
Gaan kyk na die sonsondergang
Vier die dag deur ŉ opwindende uitstappie op soek na die perfekte plek om na die sonsondergang te kyk. Koop ŉ bottel sjampanje en vier julle liefde terwyl julle die dag groet.
Elk van julle kies ŉ resep van julle keuse en berei die dis voor vir die ander. Hierdeur kan julle kwaliteit tyd saam spandeer terwyl julle die ander een probeer beïndruk met julle kooktalente.
Piekniek in die sitkamer
ŉ Romantiese kersligpiekniek in die sitkamer is ŉ maklike, bekostigbare manier om die dag te vier. Julle kan selfs julle gunsteling dvd kyk of net die stilte saam geniet.
(Williene Uys is ‘n vryskut-verslaggewer en blogger vir Vaalweekblad)